b'\n_START_ARTICLE_\nRSA Insurance Group\n_START_SECTION_\nV\xc4\x93sture\n_START_PARAGRAPH_\n1996. gad\xc4\x81 apvienoj\xc4\x81s apdro\xc5\xa1in\xc4\x81t\xc4\x81ji Sun Alliance un Royal Insurance, izveidojot uz\xc5\x86\xc4\x93mumu Royal and Sun Alliance. Sun Alliance dibin\xc4\x81ts 1959. gad\xc4\x81, apvienojoties The Sun (dibin\xc4\x81ts 1710. gad\xc4\x81) un The Alliance (1824. gad\xc4\x81 to dibin\xc4\x81ja Natans Maiers Rot\xc5\xa1ilds un Mozess Montefiore). Sun Alliance 1965. gad\xc4\x81 ieg\xc4\x81d\xc4\x81j\xc4\x81s London Assurance (k\xc4\xbc\xc5\xabstot par Sun Alliance & London) un Phoenix Assurance (dibin\xc4\x81ts 1680. gad\xc4\x81)._NEWLINE_Royal Insurance dibin\xc4\x81ts 1845. gad\xc4\x81. 1919. gada tas nopirka Liverpool & London and Globe Insurance Company._NEWLINE_2008. gada 20. maij\xc4\x81 uz\xc5\x86\xc4\x93muma nosaukums main\xc4\xabts uz RSA Insurance Group plc.\n_START_SECTION_\nRSA Latvij\xc4\x81\n_START_PARAGRAPH_\n2001. gada s\xc4\x81kum\xc4\x81 RSA Insurance Group meitas uz\xc5\x86\xc4\x93mums D\xc4\x81nijas apdro\xc5\xa1in\xc4\x81\xc5\xa1anas sabiedr\xc4\xabba Codan ieg\xc4\x81d\xc4\x81j\xc4\x81s  73,5\xc2\xa0% Latijas apdro\xc5\xa1in\xc4\x81t\xc4\x81ja BALTA akciju. V\xc4\x93l Codan no mazajiem akcion\xc4\x81riem atpirka akcijas un ieguva 99,33\xc2\xa0% uz\xc5\x86\xc4\x93muma kapit\xc4\x81lda\xc4\xbcu. Eiropas Rekonstrukcijas un Att\xc4\xabst\xc4\xabbas banka (ERAB) un D\xc4\x81nijas invest\xc4\xabciju fonds Centr\xc4\x81lajai un Austrumeiropai (IO Fonds) no Codan ieg\xc4\x81d\xc4\x81jas katrs 24\xc2\xa0% BALTA akciju._NEWLINE_2011. gad\xc4\x81 RSA p\xc4\x81r\xc5\x86\xc4\x93ma 99,9\xc2\xa0% BALTA akciju no Codan._NEWLINE_2014. gada 17. apr\xc4\xabl\xc4\xab RSA pazi\xc5\x86oja par grupai piedero\xc5\xa1o Baltijas re\xc4\xa3iona (tai skait\xc4\x81 BALTA) un Polijas apdro\xc5\xa1in\xc4\x81\xc5\xa1anas uz\xc5\x86\xc4\x93mumu akciju p\xc4\x81rdo\xc5\xa1anu Polijas apdro\xc5\xa1in\xc4\x81\xc5\xa1anas grupai PZU.'